open-index/open-wikipedia-markdown huggingface dataset:
Ορφέας (αποσαφήνιση)

Ο όρος **Ορφέας** μπορεί να αφορά σε διάφορα λήμματα, τα περισσότερα εκ των οποίων παρατίθενται παρακάτω. 

* Ο Ορφέας, πρόσωπο της ελληνικής μυθολογίας 
## Τέχνη

* *[[Ορφέας (Μοντεβέρντι)]]*, όπερα του Κλαούντιο Μοντεβέρντι
* *[[Ορφέας (Ρόσι)]]*, όπερα του Λουίτζι Ρόσι
* *Ορφέας και Ευρυδίκη ή [[Η ψυχή του φιλοσόφου]]*, όπερα του Γιόζεφ Χάυντν
* *[[Ο Ορφέας στον Άδη]]*, κωμική οπερέτα του Ζακ Όφφενμπαχ
* *[[Ορφέο Νέγκρο]]*, ταινία του 1959 του Μαρσέλ Καμί.

## Αθλητισμός
* Ορφέας Αγίας Τριάδας, ελληνική ποδοσφαιρική ομάδα από την Αγία Τριάδα Θεσσαλονίκης.
* Ορφέας Αθηένου, κυπριακή ποδοσφαιρική ομάδα της Αθηένου.
* Ορφέας Αιγάλεω, ελληνικός αθλητικός ποδοσφαιρικός όμιλος του Αιγάλεω Αττικής.
* Ορφέας Άντισσας, ελληνικός αθλητικός μορφωτικός όμιλος από την Άντισσα Λέσβου.
* Ορφέας Ασπροβάλτου, ελληνικός αθλητικός όμιλος από την Κάτω Ελάτη Τρικάλων.
* Ορφέας Ελευθερούπολης, ελληνικό αθλητικό σωματείο με έδρα την Ελευθερούπολη της Καβάλας.
* Ορφέας Κεραμειών, ελληνικός γυμναστικός πολιτιστικός σύλλογος από τα Κεραμειά Λέσβου.
* Ορφέας Λευκωσίας, κυπριακή ποδοσφαιρική ομάδα της Λευκωσίας.
* Ορφέας Νέου Σκοπού, ελληνικό αθλητικό σωματείο, τμήμα του ομώνυμου πολιτιστικού συλλόγου, που δραστηριοποιείται στην περιοχή του Νέου Σκοπού, στο Νομό Σερρών.
* Ορφέας Ξάνθης, ελληνικός αθλητικός όμιλος της Ξάνθης.
* Ορφέας Ξυλαγανής, ελληνικός αθλητικός πολιτιστικός σύλλογος από την Ξυλαγανή Ροδόπης.
* Ορφέας Ριζαρίου, ελληνικός αθλητικός σύλλογος από το Ριζάρι Πέλλας.
* Ορφέας Ρόδου, ελληνικός αθλητικός όμιλος από τη Ρόδο.
* Ορφεύς Σμύρνης, ελληνικό μουσικό και αθλητικό σωματείο από τη Σμύρνη.
* Ορφέας Σουρωτής, ελληνικός μουσικογυμναστικός ποδοσφαιρικός σύλλογος από τη Σουρωτή της Θεσσαλονίκης.
* Ορφέας Σοφικού, ελληνικός αθλητικός επιμορφωτικός σύλλογος από το Σοφικό Έβρου.
* Ορφέας Στρύμης, ελληνικός αθλητικός μορφωτικός σύλλογος από τη Στρύμη Ροδόπης.
* Ορφέας Χωριστής, ελληνικός αθλητικός σύλλογος από τη Χωριστή Δράμας.

## Πρόσωπα
* Ορφέας Αυγουστίδης, Έλληνας ηθοποιός.
* Ορφέας Ζάχος, Έλληνας ηθοποιός.
* Ορφέας Οικονομίδης, Έλληνας δημοσιογράφος, αρχισυντάκτης του Ριζοσπάστη και ηγετικό στέλεχος του ΚΚΕ.
* Ορφέας Περίδης, Έλληνας τραγουδιστής και μουσικοσυνθέτης.
* Ορφέας Τζανετόπουλος, Έλληνας πολιτικός.

## Άλλες χρήσεις
* Ορφεύς (Βρίκιο), ρωσικό ιστιοφόρο με ένα ιστίο που προσχώρησε στο Ελληνικό Πολεμικό Ναυτικό.
* Δήμος Σουφλίου – Ενότητα Ορφέα, πρώην ελληνικός δήμος και νυν δημοτική ενότητα.

## Εξωτερικοί σύνδεσμοι

Κατηγορία:Αποσαφηνίσεις ονομάτων
TAKI 183

Ο **TAKI 183** (πιθ. ΗΠΑ, 1953 ή 1954) είναι Ελληνοαμερικανός γραφέας γκράφιτι, ένας από τους πλέον σημαίνοντες στην ιστορία. Το "tag" που χρησιμοποιούσε, ήταν συντόμευση για το **Dimitraki** (το μικρό του όνομα στα Ελληνικά είναι **Δημήτριος**, το επώνυμό του δεν το αποκάλυψε ποτέ), ενώ ο αριθμός 183 προήλθε από τη διεύθυνσή του επί της 183ης οδού στο Washington Heights. Εργάστηκε ως πεζός αγγελιαφόρος στη Νέα Υόρκη και έγραφε το ψευδώνυμό του γύρω από τους δρόμους της Νέας Υόρκης όπου σύχναζε στα τέλη της δεκαετίας του 1960 και στις αρχές της δεκαετίας του 1970. Πλέον έχει αποσυρθεί από το γκράφιτι.

Στις 21 του Ιούλη 1971, οι *[[The New York Times|New York Times]]* δημοσίευσαν ένα άρθρο γι 'αυτόν στην πρώτη σελίδα του ένθετού της, με τίτλο "Ο Taki 183 γεννά φίλους δι' αλληλογραφίας". Ο TAKI 183 κέντρισε ανταγωνιστικούς βανδαλισμούς στη Νέα Υόρκη καθώς το tag του μιμήθηκαν εκατοντάδες νέων στους πέντε δήμους. Τα παιδιά που έγραφαν τα ονόματά τους περισσότερο και τα οποία ανέπτυξαν αναγνωρίσιμες υπογραφές έγιναν γνωστά στις κοινότητές τους. Το γκράφιτι έγινε ένας τρόπος για πολλά νέα παιδιά να προσπαθήσουν να τραβήξουν τη προσοχή και η προσοχή που έλαβε ο TAKI 183 ώθησε αυτό περισσότερο.

Αν και ο TAKI 183 ήταν ο πρώτος που να παρουσιάστηκε σε ένα δημοσίευμα, λέγεται ότι ο Julio 204 άρχισε πρώτος να γράφει το tag του στη Νέα Υόρκη. Ωστόσο ο Julio δεν έγραφε έξω από τη δική του γειτονιά και αυτό είναι αναμφισβήτητα ο λόγος για τον οποίο δεν έλαβε ποτέ την προσοχή από τα μέσα μαζικής ενημέρωσης, που έλαβε ο TAKI.

Το τελευταίο γνωστό για τον TAKI 183 ήταν ότι είναι ο ιδιοκτήτης ενός καταστήματος επισκευής ξένων αυτοκινήτων. Σε μια συνέντευξη στην εφημερίδα New York Daily News της 9ης Απριλίου 1989, μίλησε για την αποχώρησή από το γκράφιτι: «Από τη στιγμή που μπήκα σε κάτι πιο παραγωγικό στη ζωή μου, σταμάτησα. Τελικά μπήκα στη δουλειά, παντρεύτηκα, αγόρασα ένα σπίτι, έκανα ένα παιδί. Δεν αγοράσα ένα στέισον βάγκον, αλλά μεγάλωσα, θα μπορούσες να πεις."

Το γράφιτι tag στην ταινία του 1985 *[[Turk 182]]* ήταν εμπνευσμένο από τον TAKI 183.

Τον Μάιο του 2009, ξεκίνησε η επίσημη ιστοσελίδα TAKI 183. Ο ιστότοπος περιλαμβάνει φωτογραφίες της δουλειάς του, φωτογραφίες από τους φίλους του και συγχρόνους, την αληθινή ιστορία του και επίσημες περιορισμένης έκδοσης μεταξοτυπίες TAKI 183.

## Παραπομπές


## Εξωτερικοί σύνδεσμοι
*  "Taki183.net"
* New York Times: ''Taki 183 Spawns Pen Pals'' (pdf)
*"When TAKI Ruled Magik Kingdom" By Joel Siegel ''Daily News'', April 9, 1989 

Κατηγορία:Γκράφιτι
Κατηγορία:Αμερικανοί ελληνικής καταγωγής
Φωτοδίοδος

**Φωτοδίοδος** είναι διάταξη ημιαγωγών που μετατρέπει το φως σε ρεύμα. Το ρεύμα παράγεται όταν τα φωτόνια απορροφούνται στην φωτοδίοδο . Μια μικρή ποσότητα του ρεύματος παράγεται επίσης όταν δεν υπάρχει φως. Οι φωτοδίοδοι μπορεί να περιέχουν οπτικά φίλτρα, ενσωματωμένους φακούς και μπορεί να έχουν μικρές ή μεγάλες επιφάνειες. Οι φωτοδίοδοι έχουν συνήθως πιο αργό χρόνο απόκρισης όσο αυξάνεται η επιφάνεια τους. Το κοινό, παραδοσιακό φωτοκύτταρο που χρησιμοποιείται για την παραγωγή ηλεκτρικής ηλιακής ενέργειας είναι μια φωτοδίοδος μεγάλης επιφάνειας.
## Εξωτερικοί σύνδεσμοι

Κατηγορία:Οπτικά όργανα
Κατηγορία:Οπτοηλεκτρονική
Γενικευμένη αρχή της σχετικότητας

Σύμφωνα με την **Γενικευμένη Αρχή της Σχετικότητας**, όλοι οι φυσικοί νόμοι έχουν την ίδια μορφή σε όλα τα αδρανειακά συστήματα αναφοράς.

Αυτό σημαίνει, για παράδειγμα, πως αν ένα αδρανειακό σύστημα αναφοράς διαπιστώνει την διατήρηση της ορμής για ένα ελεύθερο σύστημα, τότε κάθε άλλο αδρανειακό σύστημα αναφοράς θα διαπιστώνει επίσης το γεγονός πως η ορμή του ελεύθερου συστήματος διατηρείται.

## Παραπομπές


Κατηγορία:Σχετικότητα
Οπτική ισχύς

Η **οπτική ισχύς** (συχνά αναφέρεται και ως  **διοπτρική ισχύς** ή **διαθλαστική ισχύς**) αναφέρεται στον βαθμό που ένας φακός 
ή κάτοπτρο έχει την ικανότητα να συγκλίνει ή να αποκλίνει μια δέσμη φωτός. Η οπτική ισχύς είναι αντίστροφος ανάλογη της ενεργούς εστιακής απόστασης f ενός οπτικού συστήματος P=\frac}{f} , όπου  ο δείκτης διάθλασης του οπτικού μέσου που περιβάλει το οπτικό σύστημα.
 
Η υψηλή οπτική ισχύς συνδέεται με μικρή ενεργό εστιακή απόσταση. Η μονάδες της οπτικής ισχύος στο διεθνές σύστημα μονάδων (SI) είναι τα αντίστροφα μέτρα   τα οποία συχνά ονομάζονται και διοπτίες. 
Οι συκλίνοντες φακοί P>0 έχουν θετική οπτική ισχύ, ενω οι αποκλίνοντες έχουν αρνητική  P.

Αν φέρουμε δύο ή περισσότερους λεπτούς φακούς σε επαφή τότε η συνολική οπτική ισχύς ισούται με το άθροισμα των οπτικών ισχύων τους :
 =++\ldots + 
Με παρόμοιο τρόπο η οπτική ισχύς ενός λεπτού φακού δίνεται από το άθροισμα των οπτικών ισχύων των δύο διαθλαστικών επιφανειών του. Για σύνθετα οπτικά συστήματα η οπτική ισχύς μπορεί να υπολογιστεί χρησιμοποιώντας την θεωρία πινάκων. 

Εξαιτίας της παραπάνω αθροιστικής ιδιότητας, στην οπτομετρία χρησιμοποιείται η οπτική ισχύς αντί της εστιακής απόστασης. Στην περίπτωση που ένας οφθαλμός έχει παραπάνω ή λιγότερη διαθλαστική ισχύ για να εστιάσει στον αμφιβληστροειδή χιτώνα λέμε ότι έχει διαθλαστικό σφάλμα. Όταν η οπτική ισχύς είναι μεγαλύτερη το είδωλο σχηματίζεται πρίν από τον αμφιβληστροειδή χιτώνα και ο οφθαλμός ονομάζεται μυωπικός. Αντίθετα, όταν η οπτική ισχύς είναι μικρότερη το είδωλο σχηματίζεται μετά από τον αμφιβληστροειδή χιτώνα και ο οφθαλμός ονομάζεται υπερμετρωπικός. ¨Οταν η διαθλαστική ισχύς του οφθαλμού είναι διαφορετική για διαφορετικά μεσημβρινά επίπεδα τότε λέμε ότι πάσχει από Αστιγματισμό. Ανισομετρωπία ονομάζουμε την κατάσταση στην οποία ο ένας οφθαλμός έχει διαφορετική διαθλαστική ισχύ από το άλλο.
 
## Παραπομπές


Κατηγορία:οπτική
Κατηγορία:Γεωμετρική οπτική
Λουί-Ερνέστ Μπαριά

thumb|Ο Μπαριά στο ατελιέ του στο Παρίσι
Ο **Λουί-Ερνέστ Μπαριά** (*Louis-Ernest Barrias*, 13 Απριλίου 1841 – 4 Φεβρουαρίου 1905) ήταν Γάλλος γλύπτης.  

## Βιογραφικά στοιχεία
Ο Λουί Μπαριά γεννήθηκε στο Παρίσι. Ο μεγαλύτερος αδελφός του ήταν ο γνωστός ζωγράφος Φελίξ-Ζοζέφ Μπαριά, ενώ και ο πατέρας τους ήταν ζωγράφος (αντικειμένων πορσελάνης). Ο Λουί-Ερνέστ άρχισε και αυτός ως ζωγράφος, με δάσκαλο τον Λεόν Κονιέ, αλλά αργότερα πήρε μαθήματα γλυπτικής από τον Πιέρ-Ζυλ Καβελιέ. Το 1858 έγινε δεκτός στην Ανώτατη Εθνική Σχολή Καλών Τεχνών (École nationale supérieure des Beaux-Arts), στο Παρίσι, όπου δάσκαλός του ήταν ο Φρανσουά Ζουφρουά. Το 1865 ο Λουί Μπαριά κέρδισε την υποτροφία Prix de Rome για σπουδές στη Γαλλική Ακαδημία της Ρώμης. Ο γλύπτης συμμετείχε στη διακόσμηση της `Οπερας των Παρισίων και του Hôtel de la Païva στη Λεωφόρο των Ηλυσίων. Το έργο του ήταν κυρίως σε μάρμαρο, σε ρομαντικό ρεαλιστικό στιλ με επίδραση από τον Ζαν-Μπατίστ Καρπώ.

Το 1878 ο Μπαριά έγινε ιππότης της Λεγεώνας της Τιμής. Αντικατέστησε τον Ντυμόν στο Ινστιτούτο της Γαλλίας το 1884 και στη συνέχεια διαδέχθηκε τον Καβελιέ ως καθηγητής στην Ανώτατη Εθνική Σχολή Καλών Τεχνών. Από το 1900 ως το 1903 υπηρέτησε στο Συμβούλιο Εθνικών Μουσείων. Μεταξύ των μαθητών του συγκαταλέγονται οι Χοσέπ Κλαρά, Σαρλ Ντεσπιώ, Ανρί Μπουσάρ και Βικτόρ Σεγκοφέν.

Ο Μπαριά ήταν πολύ επηρεασμένος από το στιλ της Αρ Νουβό, πολύ διαδεδομένο κατά την εποχή του στη Γαλλία. Θέματα από τη φύση και φιλήδονος χαρακτήρας ανήκουν στα συχνά απαντώμενα χαρακτηριστικά αυτής της τέχνης, σε πολλά από τα έργα του Μπαριά, όπως στο «Η Φύση αποκαλυπτομένη ενώπιον της Επιστήμης». Το έργο αυτό φιλοτεχνήθηκε το έτος 1899, όταν η Αρ Νουβό ήταν δημοφιλής. Το γνωστότερο έργο του Μπαριά, ωστόσο, είναι το «Πορτρέτο του νεαρού Μότσαρτ». Συχνά επίσης χρησιμοποιούσε αναφορές από τη λογοτεχνία στα γλυπτά του.

## Επιλεγμένα έργα
thumb|right|''Η άμυνα των Παρισίων''
Στο Κοιμητήριο Περ Λασαίζ:
* Τάφος του Τομά Κουτύρ (περ. 1879)
* Τάφος του Ανατόλ ντε λα Φορζ (1893)
Στον κήπο του Κεραμεικού:
* «Ο όρκος του Σπάρτακου» (1869)
Στη Λα Ντεφάνς:
* «La Défense de Paris», μνημείο των υπερασπιστών των Παρισίων το 1870 (1880–1883)
Στο Μουσείο Ορσέ:
* «Η Φύση αποκαλυπτομένη ενώπιον της Επιστήμης» (1899)
* Προτομή του Ανρί Ρενιώ (1871)
* «Νούβιοι κυνηγοί κροκοδείλων» (1893–1894)
Στο Ντρε:
* Νεκρικό μνημείο της δούκισσας του Αλανσόν
Σε ιδιωτικές συλλογές:
* «Ο πρώτος θρήνος» (ο Αδάμ και η Εύα μεταφέροντες τον νεκρό Άβελ, 1878)
* *Φήμη* (περ. 1893)

## Παραπομπές


Κατηγορία:Γάλλοι γλύπτες
Μιχάλης Π. Χριστοφίδης

Γεννήθηκε στις 30 του Αύγουστου το  1961 στην Αγγλία από κύπριους μετανάστες. Επαναπατρίστηκε στα 1969 και διέμενε στη Λάρνακα μέχρι το 1993 που εγκαταστάθηκε στην Αραδίππου και απέκτησαν με τη Λεώνη τρία παιδιά. Από το 1976 δραστηριοποιείται στην κυπριακή λογοτεχνία. Ποίηση του δημοσιεύεται στα έντυπα της Αριστεράς από τις αρχές της δεκαετίας του ’80. Την δεκαετία του ’80 για ένα διάστημα ήταν μέλος του επαρχιακού συμβούλιου της Ε.Δ.Ο.Ν. Λάρνακας. Γίνεται δεκτός σαν μέλος του Α.Κ.Ε.Λ. το 1983. Η πρώτη ποιητική παρουσία στα κυπριακά γράμματα με τίτλο «Ταυτότητα και Διαβατήριο ενός Κόσμου» αποσπά κρατικό έπαινο νέου λογοτέχνη το 1986. Πρόκειται για μια ποιητική απόδοση των προσωπικών του βιωμάτων ως ανάπηρου. Ακολουθούν το «Μισή Φωνή» το 1990, που αφιερώνει στους γονείς του και το «6-6.15μ.μ.» το 1991. Προσπάθειες να αποδοθούν τα ποιήματα αυτά και την τουρκική δεν καρποφορούν. Στην ανέκδοτη συλλογή «Σημεία της προοπτικής» απονέμεται το 1996 το Β’ βραβείο 70 χρόνων Κ.Κ.Κ. – Α.Κ.Ε.Λ. Το 1998 διατέλεσε μέλος του Διοικητικού Συμβουλίου της Παγκύπριας Οργάνωσης Αποκατάστασης Αναπήρων. Η απόδοση της επόμενης ποιητικής συλλογής με τίτλο «Το κόκκινο του γιασεμιού – Yasemin kırmızısı» το 2007 τόσο στην ελληνική όσο και στην τουρκική, καρποφορία πολύχρονων  προσπαθειών, δίνει στο έργο, που είναι αφιερωμένο στον κύπριο πολιτικό Özker Özgür, το δικαίωμα να απευθύνεται σε όλους και σε κάθε κύπριο συμπολίτη του. Ακολουθεί η ποιητική συλλογή «Προοπτική-Perspectif», το 2011, που αφιερώνει στην πεθερά του Μαρούλλου που κατάγεται από την Ποταμιά. Το έργο ξεκινά, με αφορμή δοκιμασία υγείας που περνά ο αδερφικός του φίλος Μιχάλης Κυρλιτσιάς, με την προσφώνηση «Μιχάλη, σφίγγω σου το χέρι κι από καρδιάς σιδερένιος». Τον Ιούνη του 2014, εκδίδει με τίτλο την ποιητική συλλογή «Μαζί – Birlikte». Ένα έργο αφιερωμένο στον φίλο του κι αδερφό Μιχάλη Κυρλιτσιά που για μια 25αετία είχαν μια κοινή πορεία καλλιτεχνικών και πολιτικών αναζητήσεων.

Η επόμενη του συλλογή φέρει τον τίτλο "Σημειώσεις στο περιθώριο/Kenardaki Notlar" και εκδίδεται από τις εκδόσεις Αλμύρα το 2023.

Λαμβάνει μαζί με τη δημοσιογράφο Sevgül Uludağ το βραβείο του Ευρωπαίου πολίτη από το Ευρωπαϊκό Κοινοβούλιο, για το 2014, με αφορμή τη δράση και το έργο του στο θέμα της επαναπροσέγγισης ελληνοκυπρίων και τουρκοκυπρίων. Γράφει ποίηση για την ειρήνη και τα ανθρώπινα δικαιώματα, τις πανανθρώπινες αξίες και την Ελευθερία. Τα ποιήματά του εκδίδονται τόσο στην ελληνική όσο και στην τουρκική γλώσσα. (π.χ. «Το κόκκινο του γιασεμιού – Yasemin kırmızısı», «Προοπτική-Perspectif», και «Μαζί – Birlikte»). Η δράση και το έργο του αναδεικνύουν την αξία του αμοιβαίου σεβασμού και της συμφιλίωσης στέλνοντας το μήνυμα ότι η ειρήνη μπορεί και πρέπει να κυριαρχήσει στην Κύπρο. Δραστηριοποιείται στο χώρο της εκπαίδευσης μέσα από τους φορείς των οργανωμένων γονιών.

Τον Δεκέμβρη του 2021 γίνεται δεκτός ως μέλος στην Kıbrıs Sanatçı ve Yazarlar Birliği.
Τον Ιούλη του 2023 εντάσσεται στην Ένωση Λογοτεχνών Κύπρου.

Κατηγορία:Κύπριοι ποιητές
The Jethro Tull Christmas Album

Το **The Jethro Tull Christmas Album** είναι το 21ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 30 Σεπτεμβρίου του 2003 μέσω της δισκογραφικής εταιρίας "Fuel 2000".

Ο δίσκος περιλαμβάνει νέο υλικό, επανηχογραφήσεις παλιότερων τραγουδιών και ενορχηστρώσεις παραδοσιακής χριστουγεννιάτικης μουσικής.

Οι κριτικές για τον δίσκο υπήρξαν μέτριες προς θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 2,8 / 5 και το "ProgArchives" με 3,5 / 5.

## Λίστα Τραγουδιών
#"Birthday Card at Christmas" (Anderson) – 3:37
#"Holly Herald" (Instrumental medley arr. by Anderson) – 4:16
#"A Christmas Song" (Anderson) – 2:47
#"Another Christmas Song" (Anderson) – 3:31
#"God Rest Ye Merry, Gentlemen" (Traditional arr. by Anderson) – 4:35
#"Jack Frost and the Hooded Crow"  (Anderson) – 3:37
#"Last Man at the Party" (Anderson) – 4:48
#"Weathercock" (Anderson) – 4:17
#"Pavane" (Instrumental, Gabriel Fauré, arr. by Anderson) – 4:19
#"First Snow on Brooklyn" (Anderson) – 4:57
#"Greensleeved" (Traditional based on "Greensleeves", arr. by Anderson) – 2:39
#"Fire at Midnight" (Anderson) – 2:26
#"We Five Kings" (Instrumental "We Three Kings", Rev. J. Hopkins, arranged by Anderson) – 3:16
#"Ring Out Solstice Bells" (Anderson) – 4:04
#"Bourée" (Instrumental J. S. Bach, arranged by Anderson) – 4:25
#"A Winter Snowscape" (Instrumental, Martin Barre) – 4:57

## Θέσεις τσαρτ
***The Jethro Tull Christmas Album*** *(άλμπουμ)*

***Επίσημη κυκλοφορία: [[30 Σεπτεμβρίου]] [[2003]]***

## Μέλη των Jethro Tull
Οι μουσικοί οι οποίοι ηχογράφησαν το "*The Jethro Tull Christmas Album*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - Ηλεκτρική κιθάρα
* **Τζόναθαν Νόις** - μπάσο
* **Άντριου Γκίντινγκς** - πλήκτρα
* **[[Ντον Πέρι]]** - τύμπανα, κρουστά

;*Γκεστ συμμετοχές*
* **Τζέιμς Ντάνκαν** - τύμπανα
* **Ντέιβ Πεγκ** - μπάσο, μαντολίνο

## Παραπομπές


## Πηγές
* The Jethro Tull Christmas Album - Jethro Tull | Songs, Reviews, Credits, Awards | AllMusic
* Jethro Tull - The Jethro Tull Christmas Album (album review) | Sputnikmusic
* JETHRO TULL The Jethro Tull Christmas Album reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 2003
Live At Wacken: The Reunion

Το **Live At Wacken: The Reunion** είναι ζωντανά ηχογραφημένο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 28 Ιουνίου του 2005 μέσω της δισκογραφικής εταιρίας "Detonator".

Η ηχογράφηση του άλμπουμ πραγματοποιήθηκε σε τρεις διαφορετικές περιόδους. Τα τέσσερα πρώτα τραγούδια ηχογραφήθηκαν στο Ντιτρόιτ τον Μάιο του 1980, το "*You Can't Stop Rock 'n' Roll*" στο κλαμπ "Marquee" του Λονδίνου τον Δεκέμβριο του 1982 και τα υπόλοιπα τραγούδια στο φεστιβάλ "Wacken Open Air", τον Αύγουστο του 2003.

Το "*Live At Wacken: The Reunion*" κυκλοφόρησε και σε μορφή διπλού DVD, με επιπλέον συνεντεύξεις από τα μέλη του συγκροτήματος και σκηνές από τα παρασκήνια του φεστιβάλ.

## Λίστα Τραγουδιών
# "Bad Boys (Of Rock & Roll)" - 3:52
# "Born to Be Wild" - 3:30
# "I'll Never Grow Up, Now!" - 4:38
# "You Know I Cry" - 5:33
# "You Can't Stop Rock 'n' Roll" - 4:20
# "What You Don't Know (Sure Can Hurt You)" 4:45
# "The Kids Are Back" - 2:55
# "Stay Hungry" - 3:14
# "Like a Knife in the Back" - 2:50
# "I Am (I'm Me)" - 3:51
# "The Fire Still Burns" - 3:21

## Μέλη των Twisted Sister
Οι μουσικοί οι οποίοι ηχογράφησαν το "*Live At Wacken: The Reunion*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **[[Α. Τζ. Πέρο]]** - τύμπανα, κρουστά

## Πηγές
* Live At Wacken: The Reunion - Twisted Sister | Songs, Reviews, Credits, Awards | AllMusic
* Twisted Sister - Live At Wacken - The Reunion (DVD) at Discogs
* Twisted Sister - Live At Wacken: The Reunion - Encyclopaedia Metallum: The Metal Archives

Κατηγορία:Άλμπουμ του 2005
Κατηγορία:Άλμπουμ των Twisted Sister
Ελεττάρια

Η **Ελεττάρια** *(*'Elettaria*')* είναι ένα γένος φυτών στην οικογένεια των Ζιγγιβεροειδών *(Zingiberaceae)*. Είναι εγγενές στην Ινδία, τη Σρι Λάνκα, το Βόρνεο, τη Σουμάτρα και τη Μαλαισία, αν και ορισμένα είδη είναι εγκλιματισμένα αλλού.

Ένα μέλος του γένους, η Ελεττάρια το καρδάμωμον *(Elettaria cardamomum)*, είναι ένα σημαντικό εμπορικό μπαχαρικό, το οποίο χρησιμοποιείται ως αρτυματικός παράγοντας σε πολλές χώρες.

Τα ακόλουθα είδη αναγνωρίζονται από τον Ιούλιο του 2014:

# Ελεττάρια η βραχυκάλυξ (*Elettaria brachycalyx* *S.Sakai & Nagam.)* - Σαράουακ
# Ελεττάρια το καρδάμωμον *([[Elettaria cardamomum]])* *(L.) Maton* - Ινδία
# *Elettaria ensal* *(Gaertn.) Abeyw*. - Σρι Λάνκα
# *Elettaria kapitensis* *S.Sakai & Nagam.* - Σαράουακ
# *Elettaria linearicrista* *S.Sakai & Nagam.* - Σαράουακ, Μπρουνέι
# Ελεττάρια η μακρότριχος (*Elettaria longipilosa* *S.Sakai & Nagam.)* - Σαράουακ
# *Elettaria longituba* *(Ridl.) Holttum* - Σουμάτρα, Χερσόνησος της Μαλαισίας
# Ελεττάρια η πολυανθής (*Elettaria multiflora* *(Ridl.) R.M.Sm.)* - Σουμάτρα, Σαράουακ
# Ελεττάρια η ερυθραία (*Elettaria rubida* *R.M.Sm.)* - Σαμπάχ, Σαράουακ
# *Elettaria stoloniflora* *(K.Schum.) S.Sakai & Nagam.* - Σαράουακ
# Ελεττάρια η φρυγανώδης (*Elettaria surculosa* *(K.Schum.) B.L.Burtt & R.M.Sm.)* - Σαράουακ

## Δείτε επίσης
* Καρδάμωμον το γνήσιον
* Καρδάμωμο
* Κάρδαμο (χόρτο)
* Μαύρο κάρδαμο

## Παραπομπές


Κατηγορία:Ζιγγιβεροειδή
Κατηγορία:Μπαχαρικά
Κατηγορία:Φαρμακευτικά φυτά
Ευρωπαϊκή Πίστη

**Η Ευρωπαϊκή Πίστη** ήταν Ελληνική ασφαλιστική εταιρία που δραστηριοποιούνταν σε όλους τους κλάδους ασφάλισης.

Το 2022 εξαγοράστηκε από την Allianz SE και το 2023 δημιούργησε, μαζί με την Allianz Ελλάδος μια ενιαία νομική οντότητα. Τον Ιανουάριο του 2024 πραγματοποιήθηκε και η εμπορική ενοποίηση των δύο εταιριών, κάτω από το No1 ασφαλιστικό brand παγκοσμίως, αυτό της Allianz.

## Ιστορία

**1977:** Ίδρυση της Εταιρίας από μια ομάδα 19 Ασφαλιστικών Συμβούλων Ζωής.
**1983:** Ανέγερση του πρώτου ακινήτου 3.500 τ.μ. στη Λ. Κηφισίας.
**1986:** Σύσταση της εταιρίας Alter Ego A.E. ως κέντρου υποστήριξης ασφαλίσεων και ποιότητας ζωής. 
**1990:** Σύσταση της εταιρίας Ευρωπαϊκή Πίστη Α.Ε.Δ.Α.Κ.
**1995:** Ανέγερση ενός κτιρίου 16.000 τ.μ., δίπλα στο παλαιότερο, επί της Λεωφ. Κηφισίας 274.
**1997:** Είσοδος της εταιρίας στην κύρια αγορά του Χρηματιστηρίου Αθηνών με δημόσια εγγραφή.
**2002:** Πιστοποίηση της Εταιρίας με ISO 9001:2000 για το σύνολο των υπηρεσιών της.
**2007:** Η Τράπεζα Πειραιώς αποκτά το 30% του μετοχικού κεφαλαίου της Α.Ε.Γ.Α. Ευρωπαϊκή Πίστη.
**2011:** Επιτυχής συμμετοχή στο πανευρωπαϊκό stress – test των ασφαλιστικών εταιριών, με εκπλήρωση όλων των κριτηρίων αξιολόγησης.
**2012:** Τριπλασιασμός των κερδών στα € 11,6 εκ. έναντι € 4 εκ. το 2011.
**2016:** Η European Bank for Reconstruction and Development (EBRD) αποκτά το 15% του μετοχικού κεφαλαίου της Α.Ε.Γ.Α. Ευρωπαϊκή Πίστη.

**2017:** Σημαντική αύξηση όλων των οικονομικών μεγεθών για 8η συνεχόμενη χρονιά ενώ για πρώτη χρονιά το σύνολο του Ενεργητικού υπερβαίνει τα 400 εκ. €. ****

**2018:** Συνέχιση της ανοδικής πορείας, με το σύνολο των Εσόδων του Ομίλου να ξεπερνά για πρώτη φορά τα € 200 εκ. Ο Δείκτης Φερεγγυότητας διαμορφώθηκε στο 159,81% έναντι 145,73% στο τέλος του προηγούμενου έτους.

**2019:** Για πρώτη φορά τα καθαρά ασφάλιστρα και δικαιώματα συμβολαίων ξεπέρασαν τα € 200 εκ., ενώ τα κέρδη προ φόρων διαμορφώθηκαν σε € 22,4 εκ., παρουσιάζοντας αύξηση 45,5%

**2020:** Μέσα σε ένα δύσκολο και ευμετάβλητο οικονομικό περιβάλλον, ο Όμιλος καταφέρνει να αυξήσει τα συνολικά έσοδα του στα € 236,8 εκ., αυξημένα κατά 5,1% και την προ φόρων Κερδοφορία του στα € 25,0 εκ., αυξημένη κατά 10,6%.

**2021:** Σημαντική Κερδοφόρα ανάπτυξη του Ομίλου, με τα Κέρδη προ Φόρων να ανέρχονται στα € 26,1 εκ., παρουσιάζοντας αύξηση 4,3% σε σύγκριση με το 2020, καθώς και ολοκλήρωση του ψηφιακού μετασχηματισμού των οικονομικών υπηρεσιών.

## Οικονομικά στοιχεία
Ο κύκλος εργασιών του Ομίλου ανήλθε για το 2021 σε € 245,6 εκατ.

## Παραπομπές


Κατηγορία:Ασφαλιστικές εταιρίες
Αρχή του Αϊνστάιν

Σύμφωνα με την **αρχή του Αϊνστάιν**, η ταχύτητα του φωτός c είναι ίδια για όλους τους παρατηρητές που βρίσκονται σε αδρανειακά συστήματα αναφοράς.

Συχνά αναφέρεται και ως "Αξίωμα του Einstein". Αξίωμα επειδή, ουσιαστικά, παραδέχεται την άγνοιά μας:
*Δεν γνωρίζουμε ποια είναι η ταχύτητα του φωτός, αλλά, κάθε φορά που πάμε να την μετρήσουμε, το κάνουμε με διαδικασίες όπου αυτό αλληλεπιδρά με την ύλη. Επομένως, όλες μας οι μετρήσεις αναφέρονται στο "ακίνητο" σύστημα αναφοράς του εργαστηρίου που κάνει την μέτρηση*.

Αυτό μπορεί να σημαίνει πως, όχι μόνο δεν γνωρίζουμε την ταχύτητα του φωτός αλλά ενδεχομένως να μην πρόκειται καν για ταχύτητα. Εμείς δηλαδή μετράμε μια παγκόσμια σταθερά με διαστάσεις ταχύτητας για την οποία εικάζουμε πως είναι η ταχύτητα του φωτός.

## Παραπομπές


Κατηγορία:Σχετικότητα
Wiener Stadthalle

Το **Wiener Stadthalle** είναι μια αρένα που βρίσκεται στην 15η περιφέρεια της Βιέννης. Ο Αυστριακός αρχιτέκτονας Ρόλαντ Ράινερ σχεδίασε το hall, που κατασκευάστηκε μεταξύ του 1953 και του 1958. Η αρένα έχει χωρητικότητα περίπου 16.152 ατόμων.

Το συγκρότημα περιλαμβάνει έξι χώρους διεξαγωγών εκδηλώσεων (ο κάθε χώρος μπορεί να χρησιμοποιηθεί ξεχωριστά από τους άλλους, είτε να χρησιμοποιηθούν όλοι μαζί), μια πισίνα, δυο γυμναστήρια, έναν μεγάλο και έναν μικρό χώρο πολλών χρήσεων, και ένα αμφιθέατρο με σκηνή. Το complex αποτελεί τόπο διεξαγωγής για μια ποικιλία εκδηλώσεων, όπως συναυλίες, εκθέσεις, συνέδρια, διαλέξεις, θέατρο, τηλεόραση και αθλήματα.

Η Αυστριακή ραδιοτηλεόραση ORF ανακοίνωσε στις 6 Αυγούστου 2014 ότι η αρένα θα είναι ο χώρος διεξαγωγής του Διαγωνισμού Τραγουδιού της Eurovision 2015, μετά τη νίκη της Κοντσίτα Βουρστ στον Διαγωνισμό της Κοπεγχάγης το 2014. Ο διαγωνισμός πραγματοποιήθηκε στο main hall την Τρίτη 19 και Πέμπτη 21, και ο τελικός το Σάββατο 23 Μαΐου 2015.

## Παραπομπές


Κατηγορία:Αίθουσες συναυλιών στην Αυστρία
Κατηγορία:Κτίρια και κατασκευές στη Βιέννη
The Devil You Know

**The Devil You Know** είναι ο τίτλος του μοναδικού στούντιο άλμπουμ του heavy metal συγκροτήματος Heaven and Hell, το οποίο κυκλοφόρησε στις 28 Απριλίου του 2009 μέσω της δισκογραφικής εταιρείας "Rhino Records" στην Αμερική και της "Roadrunner" στην Ευρώπη.

## Ιστορία του δίσκου
Το 2007, οι Heaven and Hell πραγματοποίησαν μία περιοδεία, μετά το τέλος της οποίας είχαν δηλώσει ότι θα διαλύονταν. Ο τραγουδιστής Ρόνι Τζέιμς Ντίο σχεδίαζε να επανέλθει στο προσωπικό του σχήμα για να ηχογραφήσει τα άλμπουμ "*Magica II*" και "*Magica III*", συνέχειες του πρώτου άλμπουμ που είχε κυκλοφορήσει το 2000. Επίσης, ο ντράμερ Βίνι Άπις σκόπευε να συνεχίσει με το πρότζεκτ του, 3 Legged Dogg. Παρ' όλα αυτά, ο Ντίο δήλωσε ότι υπάρχει η πιθανότητα για την ηχογράφηση ενός δίσκου, με το συγκρότημα να ανακοινώνει τον Σεπτέμβριο του 2007 ότι θα μπει στο στούντιο.

Μέσα στο καλοκαίρι, συμμετείχαν στην περιοδεία "Metal Masters Tour" μαζί με τους Judas Priest, Motörhead και Testament. Στη συνέχεια, μετέβησαν στα "Rockfield Studios" της Ουαλίας για την ηχογράφηση του άλμπουμ. Η μίξη του ήχου έγινε στα "Total Access Recording Studios" της Καλιφόρνια και το mastering στο "Marcussenn Mastering" του Χόλιγουντ.

Το εξώφυλλο του άλμπουμ προέρχεται από τον πίνακα "Satan I" του Περ Χάαγκενσεν, με τους αριθμούς 25 και 41 να φαίνονται δίπλα στο λογότυπο του συγκροτήματος, κάνοντας αναφορά στον 41ο στίχο από το 25ο κεφάλαιο του κατά Ματθαίον Ευαγγέλιου, ο οποίος μιλάει για την τελική κρίση.

Ο δίσκος κυκλοφόρησε στις 28 Απριλίου 2009, μαζί με το σινγκλ "*Bible Black*", ακολουθούμενος από την περιοδεία "Bible Black Tour", η οποία διήρκεσε από τις 5 Μαΐου μέχρι τις 29 Αυγούστου 2009, με τους Coheed and Cambria να ανοίγουν τις εμφανίσεις τους.

Οι πωλήσεις του άλμπουμ ήταν αρκετά καλές, αφού σκαρφάλωσε στο Top-10 του Billboard και το # 21 στη Μεγάλη Βρετανία, ενώ έφθασε στο # 5 στη Φινλανδία και το # 8 στη Σουηδία.

## Τραγούδια
* Όλα τα τραγούδια είναι συνθέσεις των Ρόνι Τζέιμς Ντίο, Τόνι Αϊόμι και Γκίζερ Μπάτλερ

## Θέσεις τσαρτ
***The Devil You Know*** *(άλμπουμ)*

***Επίσημη κυκλοφορία: [[28 Απριλίου]] [[2009]]***

## Τα μέλη του συγκροτήματος
Τα τραγούδια τα οποία περιλαμβάνονται στο **The Devil You Know** ηχογραφήθηκαν από τους εξής μουσικούς:
* **[[Ρόνι Τζέιμς Ντίο]]** - *[[Φωνητική|φωνητικά]]*
* **[[Τόνι Αϊόμι]]** - *[[κιθάρα]]*
* **[[Γκίζερ Μπάτλερ]]** - *[[μπάσο]]*
* **[[Βίνι Άπις]]** - *[[τύμπανα]], [[κρουστά]]*

;*Γκεστ συμμετοχές*
* **Μάικ Έξετερ** - *[[πλήκτρα]]*

## Παραπομπές


## Πηγές
* The Devil You Know - Heaven & Hell | Songs, Reviews, Credits, Awards | AllMusic
* Heaven and Hell: The Devil You Know | PopMatters
* Heaven & Hell - The Devil You Know - Encyclopaedia Metallum: The Metal Archives

Κατηγορία:Δισκογραφία των Heaven and Hell
Κατηγορία:Άλμπουμ του 2009
Ρένα Ρώσση - Ζαΐρη

Η **Ρένα Ρώσση - Ζαΐρη** είναι Ελληνίδα συγγραφέας,  Έχει γράψει 18 βιβλία για ενηλίκους και πάνω από 150 παιδικά βιβλία.  Έχει τιμηθεί για την όλη προσφορά της, συγγραφή βιβλίων και μετάφραση, στην λογοτεχνία.

## Βιογραφικό
Η Ρένα Ρώσση-Ζαΐρη γεννήθηκε στην Αθήνα. Είναι κόρη του Νικόλαου Ρώσση, των φερώνυμων εκδόσεων, ενώ παππούς της ήταν ο φιλόλογος και συγγραφέας Ιωάννης Θ. Ρώσσης. Αποφοίτησε από το Αμερικανικό Κολέγιο Θηλέων, τη Σχολή Νηπιαγωγών Αθηνών και το Lοndon Montessori Centre. Εργάστηκε ως νηπιαγωγός, αλλά και ως υπεύθυνη εκδόσεων. Έχει γράψει 12 βιβλία για ενηλίκους και πάνω από 150 παιδικά βιβλία. Το 2015 της απονεμήθηκε το Βραβείο Λογοτεχνίας από τον Όμιλο Γυναικών Πειραιά «Εξάλειπτρον» για το συγγραφικό της έργο, σε συνδυασμό με τη μεγάλη απήχησή του και τη διαδραστική της σχέση με τους αναγνώστες της, καθώς και το βραβείο κοινού των βιβλιοπωλείων PUBLIC, στην κατηγορία «Ο πιο ερωτικός χαρακτήρας», για το μυθιστόρημά της ΔΙΔΥΜΑ ΦΕΓΓΑΡΙΑ, το οποίο προβαλλόταν σε τηλεοπτική σειρά. (2015-2017). Την περίοδο 2019 - 2020 έγινε η τηλεοπτική μεταφορά του βιβλίου Αστέρια στην άμμο. Όλα τα μυθιστορήματά της κυκλοφορούν από τις Εκδόσεις ΨΥΧΟΓΙΟΣ και έχουν πουλήσει πάνω από 500.000 αντίτυπα. Είναι παντρεμένη και έχει δύο παιδιά.

## Συγγραφικό έργο
Το πρώτο της μυθιστόρημα, κυκλοφόρησε το 2005 με τίτλο «Ο τελευταίος χορός της Σαλώμης» και ακολούθησαν άλλα 12 μυθιστορήματα. Έχει γράψει πάνω από 150 παιδικά βιβλία. Ως επί τον πλείστον, τα βιβλία της εκδόθηκαν από τις εκδόσεις Ψυχογιός. Κάποια άλλα ωστόσο εκδόθηκαν από τις εκδόσεις Μεταίχμιο, Άγκυρα, Μίνωας, Ελληνικά Γράμματα, Ωκεανίδα, Παπαδόπουλος, Άγκυρα και Κέδρος.

### Μυθιστορήματα
Συνολικά τα μυθιστορήματα, για ενηλίκους, της Ρένα Ρώσση Ζαΐρη είναι 19. Αυτά είναι τα παρακάτω, όπου και παρουσιάζονται με χρονολογική σειρά. Κάποια από τα βιβλία της που έχουν επανεκδοθεί για αυτό και υπάρχει διπλή ημερομηνία έκδοσης.  

### Παιδικά βιβλία
Τα παιδικά βιβλία που έχει γράψει η συγγραφέας είναι πάρα πολλά. Ενδεικτικά αναφέρονται παρακάτω κάποια βιβλία με σειρά χρονολογική:
 

### Συμμετοχή σε συλλογικά έργα
Η συγγραφέας Ρένα Ρώσση Ζαϊρη έχει επιμεληθεί και έργα σε συνεργασία με άλλους συγγραφείς. Συνολικά επτά έργα έχουν την συμμετοχή της Ρένα Ρώσση Ζαϊρη μαζί με άλλον/η ή άλλους συγγραφείς:

## Μεταφράσεις
Η συγγραφέας, από το 1988 μέχρι και σήμερα έχει μεταφράσει πολλά έργα, ξεπερνώντας τα 1000 βιβλία στην παιδική και εφηβική λογοτεχνία. Ενδεικτικά αναφέρονται κάποια στον παρακάτω πίνακα με χρονολογική σειρά:
 

## Βραβεύσεις
Η Ρένα Ρώσση-Ζαΐρη έχει τιμηθεί για την προσφορά της, στην ελληνική λογοτεχνία. Συγκεκριμένα το 1985 βραβεύτηκε με τον Έπαινο της Γ.Λ.Σ. για το βιβλίο της "Δέκα μικρές θαλασσινές σταγόνες". Ακόμη το 2002, για τη μεταφραστική δουλειά της, προτάθηκε από τον Κύκλο Ελληνικού Παιδικού Βιβλίου για αναγραφή στον Τιμητικό Πίνακα της IBBY. Τέλος έχει τιμηθεί και με το βραβείο της "Ελληνικής Εταιρείας Μεταφραστών Λογοτεχνίας".

## Εξωτερικοί Σύνδεσμοι
*Επίσημο ιστολόγιο της Ρένα Ρώσση Ζαϊρη
*Συνέντευξη της Ρένα Ρώσση Ζαϊρη

## Παραπομπές


Κατηγορία:Έλληνες συγγραφείς του 21ου αιώνα
Περικλής Καραπάνος

Ο **Περικλής Καραπάνος** (1877-1940) υπήρξε Έλληνας δικηγόρος και πολιτικός. Διετέλεσε υπουργός Παιδείας και Θρησκευμάτων.

## Βιογραφία
Γεννήθηκε το 1877. Από το 1905 έως το 1906 διετέλεσε αντιπρόεδρος της Βουλής. Εξελέγη βουλευτής Άρτας (1910, 1911, 1915) και Αθήνας (1924). Χρημάτισε υπουργός Εθνικής Παιδείας και Θρησκευμάτων στην κυβέρνηση Παπαναστασίου από τις 26 Μαΐου 1932 έως τις 5 Ιουνίου του ιδίου χρόνου.

Απεβίωσε το 1940.

## Πηγές


Κατηγορία:Έλληνες υπουργοί Παιδείας και Θρησκευμάτων
Κατηγορία:Βουλευτές Άρτας
Κατηγορία:Βουλευτές Αθηνών
Περικλης
Λ²-σταννολάνιο

Το **λ²-σταννολάνιο** (αγγλικά: *λ²-stannolane*) είναι οργανική χημική ένωση, που περιέχει άνθρακα, υδρογόνο και κασσίτερο, με μοριακό τύπο **C<sub>4</sub>H<sub>8</sub>Sn**. Είναι ένα ετεροκυκλικό κασσιτεράνιο, με το μέταλλο στην βαθμίδα οξείδωσης +2. Η αντίστοιχη ένωση με το μέταλλο στη βαθμίδα οξείδωσης +4 είναι το σταννολάνιο, ή πιο σχολαστικά 1,1-διυδρο-λ4-σταννολάνιο, που έχει μοριακό τύπο **C<sub>4</sub>H<sub>10</sub>Sn**. Το μόριό του λ²-σταννολάνιου αποτελείται από έναν πενταμελή δακτύλιο, με τέσσερα (4) άτομα άνθρακα και ένα (1) άτομο κασσιτέρου, στα οποία συνδέονται, επίσης, συνολικά οκτώ (8) άτομα υδρογόνου. Εκτός από τις δυο «μητρικές» ενώσεις, ο όρος **σταννολάνιο** μπορεί, επίσης, να αναφέρεται (γενικότερα) σε μια σειρά «θυγατρικών» ή «υποκατεστημένων» παραγώγων ενώσεων, αρκεί να περιέχουν έναν (τουλάχιστον) σταννολανικό δακτύλιο, δηλαδή πενταμελή δακτύλιο με τέσσερα (4) άτομα άνθρακα, ένα (1) άτομο κασσιτέρου και κανένα διπλό δεσμό. Το πρόθεμα λ²- χρησιμοποιείται, όταν χρειάζεται, για να δηλώσει τη βαθμίδα οξείδωσης +2.

## Πηγές

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Οργανικές ετεροκυκλικές ενώσεις
Κατηγορία:Οργανομεταλλικές ενώσεις
Κατηγορία:Ενώσεις κασσιτέρου
Κατηγορία:C4
Κατάλογος συγχωνεύσεων ελληνικών καλαθοσφαιρικών ομάδων

Αυτή είναι μια λίστα των ελληνικών καλαθοσφαιρικών συλλόγων που δημιουργήθηκαν σύμφωνα με τις διατάξεις του νόμου, έπειτα από τη συγχώνευση δύο ή περισσότερων ομάδων.

* **[[Α.Σ. Καρδίτσας]]**: δημιουργήθηκε από τη συγχώνευση του Α.Σ. Καρδίτσα με το Γ.Σ. Καρδίτσας «Άμιλλα» το 2006, οι οποίες δημιουργήθηκαν επίσης από συγχώνευση καλαθοσφαιρικών ομάδων της πόλης.
* **[[Ε.Κ. Καβάλας]]**: έπειτα από τη συγχώνευση της Ε.Κ. Καβάλας με το Α.Μ.Σ. Πανόραμα το 2008.
* **[[Σ.Φ.Κ. Πιερικός Αρχέλαος]]**: έπειτα από τη συγχώνευση του Γ.Α.Σ. Αρχέλαου με τον Πιερικό Σ.Φ.Κ. το 2008.
* **Π.Ο. Ίκαρος – Έσπερος**: δημιουργήθηκε από τη συγχώνευση του Ίκαρου Νέας Σμύρνης με τον Έσπερο Καλλιθέας το 2009.
* **[[Α.Ο. Αμύντας Δάφνης - Υμηττού|Α.Ο. Αμύντας Δάφνης – Υμηττού]]**: δημιουργήθηκε έπειτα από τη συγχώνευση των καλαθοσφαιρικών ομάδων του Α.Ο. Δάφνης με τον Α.Ο. Αμύντα Υμηττού το 2010.
* **[[Κ.Α.Ο. Μελισσίων]]**: έπειτα από τη συγχώνευση του Α.Ο. Μελισσίων με τον Α.Σ. Ερμή Μελισσίων το 2011.
* **[[Ολυμπιακός Σ.Φ.Π. (καλαθοσφαίριση γυναικών)|Ολυμπιακός Σ.Φ.Π.]]**: έπειτα από τη συγχώνευση του Ολυμπιακού Σ.Φ.Π. με την Α.Ε. Σουρμένων – Ελληνικού το 2015.
* **[[Ηρακλής Θεσσαλονίκης (καλαθοσφαίριση ανδρών)#Ηρακλής 2022 (2022–Σήμερα)|Ηρακλής 2022]]**: Στις 20 Ιουλίου 2022 ανακοινώθηκε η συμφωνία μεταξύ των ανδρικών τμημάτων καλαθοσφαίρισης του Ν.Γ.Σ. Ηρακλής Θεσσαλονίκης 1908 και του Γ.Σ. Ερμής Επαρχίας Αγιάς. Η ομάδα της Αγιάς Λάρισας συνεχίζει να χρησιμοποιεί την επωνυμία «Γυμναστικός Σύλλογος Επαρχίας Αγιάς ο Ερμής», αλλά χρησιμοποιεί τον διακριτικό τίτλο «Ηρακλής 2022 Κ.Α.Ε.» όσον αφορά την Καλαθοσφαιρική Ανώνυμη Εταιρεία. Επίσης, χρησιμοποιεί το έμβλημα και τα χρώματα του Ν.Γ.Σ. Ηρακλής Θεσσαλονίκης 1908 και έχει ως αγωνιστική έδρα το Ιβανώφειο Κλειστό Γυμναστήριο.

## Παραπομπές


Συγχωνευσεις
Βασίλης Γκαγκάτσης

Ο **Βασίλης Γκαγκάτσης** (Θεσσαλονίκη, 1 Σεπτεμβρίου 1955) είναι Έλληνας δικηγόρος και αθλητικός παράγοντας, για πολλά χρόνια παράγοντας της Ελληνικής Ποδοσφαιρικής Ομοσπονδίας.

## Βιογραφικό
Γεννήθηκε στη Θεσσαλονίκη και έπαιξε ποδόσφαιρο σε ερασιτεχνικούς συλλόγους της πόλης. Σπούδασε στη Νομική Σχολή του Αριστοτελείου Πανεπιστημίου Θεσσαλονίκης και αρχικά εργάστηκε ως δικηγόρος Θεσσαλονίκης. Παράλληλα είχε πολιτική και κοινωνική δράση ως τοπικό στέλεχος του ΠΑΣΟΚ Θεσσαλονίκης και ως νομικός σύμβουλος του ΠΑΟΚ και του Ηρακλή. Από το 1984 μέχρι το 1987 ήταν γενικός γραμματέας της Ένωσης Ποδοσφαιρικών Σωματείων Μακεδονίας.

Στην τελευταία κυβέρνηση του Ανδρέα Παπανδρέου (1993 - 1996), με υφυπουργό Αθλητισμού τον Γιώργο Λιάνη, ο Γκαγκάτσης ορίστηκε μέλος της νομοπαρασκευαστικής επιτροπής του υφυπουργείου Αθλητισμού. Την ίδια εποχή εγκαταστάθηκε στην Αθήνα, διατέλεσε νομικός σύμβουλος του Αθηναϊκού και του Ολυμπιακού και γνωρίστηκε με τον Σωκράτη Κόκκαλη.

Διετέλεσε γενικός γραμματέας της ΕΠΟ από το Νοέμβριο του 1997 μέχρι τον Ιούλιο του 2001 (με πρόεδρο αρχικά τον Σωτήρη Αλημίση και έπειτα τον Κώστα Αλεξανδρίδη), και πρόεδρος της ΕΠΟ από τον Ιούλιο του 2001 μέχρι το Δεκέμβριο του 2008. Η πλειονότητα των Ενώσεων συσπειρώθηκε στο πλευρό του καθώς ξεκίνησε να υλοποιεί το πρόγραμμα κατασκευής αθλητικών κέντρων στις πρωτεύουσες πολλών νομών, ενώ η UEFA τού εμπιστεύτηκε τον τελικό του Τσάμπιονς Λιγκ τον Μάιο του 2007, που διεξήχθη στο ΟΑΚΑ.

Επί των ημερών του το ελληνικό ποδόσφαιρο έζησε τη μεγαλύτερη επιτυχία του με την κατάκτηση του Ευρωπαϊκού Πρωταθλήματος του 2004· η πρόσληψη του Όττο Ρεχάγκελ το 2001 ήταν προσωπική επιλογή Γκαγκάτση. Επίσης, ο Γκαγκάτσης αποδείχτηκε υπερασπιστής της ΕΠΟ από κυβερνητικές παρεμβάσεις, με χαρακτηριστικές αυτές απέναντι στους υφυπουργούς Αθλητισμού Γιώργο Φλωρίδη το 2001 και Γιώργο Ορφανό το 2005. Ωστόσο, επικρίθηκε έντονα από τους αντιπάλους του για τις στενές σχέσεις του με τον πρόεδρο του Ολυμπιακού Σωκράτη Κόκκαλη.

### Οι εκλογές στην Αλεξανδρούπολη
Η επικράτηση του Γκαγκάτση στα ποδοσφαιρικά πράγματα ξεκίνησε το 1997 με τις  εκλογές της ΕΠΟ στην Αλεξανδρούπολη. Το Νοέμβριο του 1998 ο εισαγγελέας Πειραιά Γρηγόρης Πεπόνης ξεκίνησε προκαταρκτική εξέταση με αφορμή καταγγελίες ότι ο Θωμάς Μητρόπουλος, για λογαριασμό του Κόκκαλη και του Γκαγκάτση, διακίνησε 1 εκατομμύριο δολάρια για την εξαγορά ψήφων επαρχιακών Ενώσεων σε αυτές τις εκλογές.

Το Δεκέμβριο του 1999 η εισαγγελέας Πειραιά Μαρία Τσιριμώκου απήγγειλε κατηγορητήριο εναντίον του Θωμά Μητρόπουλου με την κατηγορία της δωροδοκίας, του αντιπροέδρου της ΠΑΕ Ολυμπιακός Γιώργου Λούβαρη για ηθική αυτουργία σε δωροδοκία και του Γκαγκάτση για άμεση συνέργεια σε απόπειρα δωροδοκίας. Ο Γκαγκάτσης δήλωσε ότι η ποινική δίωξη είναι αβάσιμη.

Τελικά οι τρεις κατηγορούμενοι απαλλάχθηκαν από τις κατηγορίες με βούλευμα του Συμβουλίου Πλημμελειοδικών Πειραιά. Η υπόθεση μπήκε στο αρχείο.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες πρόεδροι αθλητικών Ομοσπονδιών
Κατηγορία:Προέδροι Ελληνικής Ποδοσφαιρικής Ομοσπονδίας
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Ιρανικό υψίπεδο

Το **Ιρανικό υψίπεδο** είναι γεωλογικός σχηματισμός στη Δυτική και Κεντρική Ασία. Αποτελεί τμήμα της Ευρασιατικής πλάκας και είναι σφηνωμένο ανάμεσα στην Αραβική και την Ινδική, ευρισκόμενο ανάμεσα στα όρη Ζάγκρος στα δυτικά, την Κασπία και το Κόπετ Νταγ στα βόρεια, τον πορθμό του Ορμούζ και τον Περσικό Κόλπο στα νότια και τον Ινδό ποταμό στα ανατολικά στο Πακιστάν.

Ως ιστορική περιοχή, περιλαμβάνει την Παρθία, τη Μηδία, την Περσίδα, τα κύρια εδάφη του Ιράν, καθώς και μέρος των εδαφών που έχασε πρόσφατα. Τα όρη Ζάγκρος σχηματίζουν το δυτικό όριο του υψιπέδου, και οι ανατολικές τους πλαγιές μπορούν να συμπεριληφθούν στον όρο. Η Εγκυκλοπαίδεια Μπριτάνικα αποκλείει ρητά την πεδιάδα του Χουζεστάν  και χαρακτηρίζει το Ελάμ ως «την περιοχή από την πεδιάδα της Mεσοποταμίας έως το ιρανικό υψίπεδο».

Από την Κασπία στα βορειοδυτικά έως το Βαλουχιστάν στα νοτιοανατολικά, το ιρανικό υψίπεδο έχει μήκος κοντά στα 2.000 χλμ. Περιλαμβάνει το μεγαλύτερο μέρος του Ιράν, του Αφγανιστάν και του Πακιστάν στα δυτικά του Ινδού ποταμού, σε μία έκταση που χοντρικά ορίζεται από το τετράπλευρο που σχηματίζουν οι πόλεις Ταμπρίζ, Σιράζ, Πεσαβάρ και Κέττα, περιλαμβάνοντας περίπου 3,7 εκατομμύρια τετραγωνικά χιλιόμετρα. Παρά το γεγονός ότι αποκαλείται «υψίπεδο», δεν είναι επίπεδο και περιέχει πολλές οροσειρές, με ψηλότερη κορυφή το Νταμαβάντ στο Αλμπόρζ στα 5.610 μ., ενώ στη λεκάνη του Λουτ ανατολικά του Κερμάν στο κεντρικό Ιράν το υψόμετρο είναι κάτω από τα 300 μ.

## Παραπομπές


Κατηγορία:Οροπέδια της Ασίας
Κατηγορία:Γεωγραφία του Ιράν
Πέτα

Με την ονομασία **Πέτα** μπορεί να αναφέρεται:

## Πρόσωπα
* Ελένη Πέτα, Ελληνίδα τραγουδίστρια.
* Πέτα Ουίλσον, Αυστραλιανή ηθοποιός.

## Οικισμοί
* Πέτα Άρτας, οικισμός και έδρα του δήμου Νικολάου Σκουφά.
* Πέτα Αττικής, άλλη ονομασία του οικισμού Νέος Κουβαράς στον δήμο Σαρωνικού.
* Πέτα (Αλβανία), οικισμός του δήμου Βλάχινα της επαρχίας Αυλώνα.

## Διάφορα
* Δήμος Πέτα, πρώην δήμος του νομού Άρτας.
* Μάχη του Πέτα, μάχη της Ελληνικής Επανάστασης.
* PETA, φιλοζωϊκή αμερικανική οργάνωση.

## Δείτε επίσης
* Πέτας

Κατηγορία:Αποσαφηνίσεις ελληνικών τοπωνυμίων
Σκάλια Καλύμνου

Τα **Σκάλια** ή **Σκαλιά** είναι ένα παραθαλάσσιος οικισμός της Καλύμνου του Νομού Δωδεκανήσου σε υψόμετρο 50 μέτρα.

## Γενικά στοιχεία
Τα Σκάλια βρίσκονται στο βόρειο τμήμα του νησιού, περίπου 18 χλμ. από το λιμάνι της Πόθιας. Ο οικισμός είναι χτισμένος αμφιθεατρικά, με θέα την Τέλενδο και το μικρό νησάκι Καλαβρό. Οι κάτοικοί του ασχολούνται κυρίως με την κτηνοτροφία και την αλιεία. Αξιοθέατα του χωριού είναι η εκκλησία του Αγίου Νικολάου, κτισμένη τον 5ο προς 6ο αιώνα με αξιόλογες τοιχογραφίες, το εκκλησάκι του Αγίου Μάμα, κτισμένο πάνω σε αρχαίο κτίσμα καθώς και το πλούσιο σε  σταλακτίτες και σταλαγμίτες "σπήλαιο των Σκαλιών". Στην απογραφή του 2011 το χωριό είχε ως πληθυσμό 41 κατοίκους.

## Εξωτερικοί σύνδεσμοι
* Σκάλια από τον ιστότοπο http://www.kalymnos-guide.gr

## Παραπομπές


Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
Τσόμσκι (αποσαφήνιση)

Το Τσόμσκι μπορεί να αναφέρεται:

* στον γλωσσόλογο και διανοούμενο Νόαμ Τσόμσκι
* στην Ιεραρχία Τσόμσκι
Ιωάννης Β΄ της Κύπρου

Ο **Ιωάννης Β΄ της Κύπρου**, επίσης γνωστός ως **Ιωάννης Β΄ των Λουζινιάν**, (Λευκωσία, 16 Μαΐου 1418 - Λευκωσία, 28 Ιουλίου 1458) ήταν Βασιλέας της Κύπρου, Τιτλούχος βασιλιάς της Ιερουσαλήμ και Τιτλούχος βασιλιάς του Αρμενικού βασιλείου της Κιλικίας από το 1432 έως τον θάνατό του.
 	
## Βιογραφικά στοιχεία
 	
Γεννήθηκε στη Λευκωσία και ήταν μεγαλύτερος γιος του Ιανού των Λουζινιάν και της δεύτερης συζύγου του, Καρλόττας. Σε ηλικία δεκατεσσάρων ετών διαδέχθηκε τον πατέρα του στον θρόνο της Κύπρου.

Κατά την περίοδο της βασιλείας του σημειώθηκε έντονη αύξηση της ελληνικής επίδρασης στην Κύπρο έναντι των Φράγκων. 

Απεβίωσε στις 28 Ιουλίου 1458 σε ηλικία 40 ετών, με την, τότε, δεκατετράχρονη Καρλόττα να τον διαδέχεται στον θρόνο, όπου και παρέμεινε από το 1459 έως το 1464, βασιλεύοντας μαζί με τον σύζυγό της, Λουδοβίκο της Γενεύης, νεότερο υιό του Λουδοβίκου και της Άννας των Λουζινιάν, κόρης του Ιανού της Κύπρου. Να σημειωθεί ότι η βασίλισσα επιχείρησε χωρίς επιτυχία να απομακρύνει από τη διαδοχή τον νόθο γιο του πατέρα της, Ιάκωβο, ο οποίος εν τέλει χρίστηκε δεύτερος στη διαδοχή (μετά την Καρλόττα) από τον πατέρα του. Ενταφιάστηκε εντός της Εκκλησίας της Αγίας Σοφίας, στη Λευκωσία, η οποία και αποτελούσε τον τόπο ταφής των μελών της βασιλικής οικογένειας.

## Οικογένεια

Ο Ιωάννης νυμφεύθηκε σε πρώτο γάμο την Αμαδέα Παλαιολογίνα (1429 – 1440), κόρη του Ιωάννη-Ιακώβου μαρκησίου του Μομφερράτου και σε δεύτερο την Ελένη Παλαιολογίνα (1428-1458), κόρη του Θεόδωρου Β΄ Παλαιολόγου (1396 – 1448), δεσπότη του Μωρέως (δευτερότοκου γιου του Μανουήλ Β΄ Παλαιολόγου, Αυτοκράτορα των Ρωμαίων 1350 – 1425). Οι απόγονοί του ήσαν, μονάχα, θηλυκού γένους: 
* Καρλόττα, η οποία και τον διαδέχθηκε, και η 
* Κλεόπα, η οποία απεβίωσε σε νεαρή ηλικία.

Μητέρα της Ελένης ήταν η Κλεώπα Μαλατέστα, κόρη του Μαλατέστα Δ΄, κυρίου του Πέζαρο και του Φάνο, και της Ελιζαμπέτα ντα Βαράνο, η οποία απεβίωσε μυστηριωδώς το 1433.

Από την εξωσυζυγική του σχέση με τη Μαριέττα της Πάτρας απέκτησε:
* (νόθος) Ιάκωβος Β΄, γνωστό ως ο "Νόθος" (1438 – 1473), ο οποίος διετέλεσε αρχιεπίσκοπος της Λευκωσίας το 1456 και βασιλιάς της Κύπρου από το 1463 έως το 1473, αφού πρώτα καθαίρεσε την ετεροθαλή αδερφή του, Καρλόττα. Το 1468 ο Ιάκωβος Β΄ νυμφεύτηκε την Ενετή Αικατερίνη Κορνάρο (1454 – 1510), μαζί με την οποία απέκτησε:
** Ιάκωβος Γ΄, βασιλιάς της Κύπρου από το 1473 έως το 1474. Μετά το τέλος του τον διαδέχθηκε η μητέρα του Αικατερίνη, η οποία και βασίλευσε από το 1474 έως το 1489, οπότε παρέδωσε το νησί στη Γαληνοτάτη Δημοκρατία της Βενετίας.

## Πρόγονοι


## Πινακοθήκη

File:Armoiries_Lusignan_Chypre.svg|Το οικόσημο των Λουζινιάν.
File:Carlotta I di cipro 2.jpg|Η διάδοχος του Ιωάννη Β΄, Καρλόττα της Κύπρου


## Παραπομπές



## Πηγές

*F. Fileti, *I Lusignano*, Firenze 2000.
*L. Somma, *La regina Cornaro tra Cipro e Venezia*, Villorba 2010.
*D. Taverna, *Anna di Cipro*, Milano 2010.

|-

|-

Κατηγορία:Ηγεμόνες της Κύπρου
Κατηγορία:Οίκος του Πουατιέ
Κατηγορία:Επίτιμοι βασιλείς της Ιερουσαλήμ
Πέτας

Με την ονομασία **Πέτας** μπορεί να αναφέρονται:

## Οικισμοί
* Πέτας Αρκαδίας, οικισμός του δήμου Γορτυνίας.
* Πέτα Άρτας, παλιά ονομασία του οικισμού Πέτα στον Δήμο Νικολάου Σκουφά.
* Πέτας Αχαΐας, οικισμός του δήμου Δυτικής Αχαΐας.
* Πέτας (Φινλανδία), συνοικισμός της πόλης Βάνταα.
* Λας Πέτας, οικισμός του διαμερίσματος του Σάντα Κρουζ στη Βολιβία.

## Άλλες χρήσεις
* Πέτα

Κατηγορία:Αποσαφηνίσεις ελληνικών τοπωνυμίων
Ιάκωβος Γ΄ της Κύπρου

Ο **Ιάκωβος Γ**' (1473 - 1474) από τον Οίκο των Πουατιέ-Λουζινιάν ήταν βασιλιάς της Κύπρου και τιτουλάριος βασιλιάς της Ιερουσαλήμ (1473 - 1474). Διαδέχθηκε νήπιο τον πατέρα του Ιάκωβο Β' και έζησε ένα χρόνο.

Τον διαδέχθηκε η μητέρα του Αικατερίνη Κορνάρο, που παρέδωσε το 1489 το νησί στους Βενετούς. Ο επόμενος συγγενής του, ο 2ος εξάδελφός του Κάρολος Α΄ δούκας της Σαβοϊας, έφερε τον τίτλο του βασιλιά της Κύπρου, όπως επίσης και οι απόγονοί του.

## Πρόγονοι

## Παραπομπές


|-

Κατηγορία:Ηγεμόνες της Κύπρου
Κατηγορία:Οίκος του Πουατιέ
Επαρχίες του Ιράν

Το Ιράν διαιρείται σε τριάντα μία επαρχίες. (φαρσί: , *Ostān*, πληθυντικός  *Ostānhā),* η κάθε μία από τις οποίες διοικείται από ένα τοπικό κέντρο, συνήθως την μεγαλύτερη της πόλη, η οποία ονομάζεται πρωτέουσα (φαρσί:  *Markaz*) αυτής της επαρχίας. Επικεφαλής της επαρχιακής διοικησης είναι ο Γενικός Κυβερνήτης (φαρσί:  *Ostāndār*), ο οποίος διορίζεται από τον Υπουργό Εσωτερικών και εγκρίνεται από το υπουργικό συμβούλιο.

## Παραπομπές
Ζαν-Μπατίστ Μπαγκαζά

Ο συνταγματάρχης **Ζαν-Μπατίστ Μπαγκαζά** (*Jean-Baptiste Bagaza*, 29 Αυγούστου 1946 - 4 Μαΐου 2016) ήταν πολιτικός από το Μπουρούντι και ο 2ος Πρόεδρος του Μπουρούντι από τις 10 Νοεμβρίου 1976 ως τις 3 Σεπτεμβρίου 1987. Ήταν αναπληρωτής αρχηγός ΓΕΣ και κατέλαβε την εξουσία με πραξικόπημα την 1η Νοεμβρίου 1976, ανατρέποντας τον πρόεδρο Μισέλ Μικομπερό, με τον οποίο ανήκε στην ίδια φυλή και πολιτική ομάδα. Αρχικά τέθηκε επικεφαλής του Ανωτάτου Επαναστατικού Συμβουλίου, από τις 2 Νοεμβρίου μέχρι τις 10 Νοεμβρίου 1976. Εξελέγη πρόεδρος χωρίς αντίπαλο στις 31 Αυγούστου 1984 με ποσοστό 99,6%. 

Ενώ βρισκόταν στο εξωτερικό, ανατράπηκε σε στρατιωτικό πραξικόπημα από τον Πιέρ Μπουγιόγια. Ο τελευταίος τον αντικατέστησε στην προεδρία και ο Μπαγκάζα εξορίστηκε στην Ουγκάντα και έπειτα πήγε στη Λιβύη. Στη Λιβύη έζησε ως το 1993.

Από το 1994 ως το θάνατό του ήταν αρχηγός του Κόμματος για την Εθνική Αποκατάσταση (PARENA). Ως πρώην αρχηγός κράτους, είναι και ισόβιος γερουσιαστής.

Πέθανε σε ηλικία 69 ετών τον Μάιο του 2016.

## Παραπομπές


Κατηγορία:Στρατιωτικοί
Κατηγορία:Πρόεδροι του Μπουρούντι
Κατηγορία:Πραξικοπηματίες